laion/Wikipedia-Exotic huggingface dataset:
קרבונרה

קרבונרה (באיטלקית: La pasta alla carbonara) היא תבשיל פסטה איטלקי, שמקורו ברומא העשוי מביצים, גבינה קשה, בשר חזיר משומר במלח ופלפל שחור. גרסתו הנוכחית של התבשיל, כולל שמו, הופיעה באמצע המאה ה-20, ומקורו במנות הקרב של החיילים האמריקאים שהוצבו ברומא לקראת סוף מלחמת העולם השנייה (בהן היו קותלי חזיר - בייקון, ואבקת ביצים). הגבינה המשמשת בתבשיל היא לרוב פקורינו רומאנו, פרמזן או שילוב של השתיים. ספגטי הוא סוג הפסטה הנפוץ ביותר במנה זו אף על פי שנעשה שימוש גם בפטוצ'יני, רגטוני, לינגואני ובוקאטיני. הבשר בו משתמשים הוא לרוב בגואנצ'לה או פנצטה, אף על פי שגם לארדון (אנ') או בייקון מעושן הם מרכיבים נפוצים מחוץ לאיטליה. הרוטב של פסטה קרבונרה מכיל ביצים, או חלמונים בלבד, ומוסיפים אותו לפסטה לאחר שהיא הוסרה מהאש, על מנת שהביצים לא יתקשו. בחלק מהמתכונים המנה מוגשת עם חלמון שלם נא, אך מרכיב זה אינו הכרחי. המטבח האיטלקי פסטה מדיה וקבצים בנושא קרבונרה בוויקישיתוף Carnacina, Luigi; Buonassisi, Vincenzo (1975). Roma in Cucina (באיטלקית). Milan: Giunti Martello. p. 91. OCLC 14086124. Alberini, Massimo; Mistretta, Giorgio (1984). Guida all'Italia gastronomica (באיטלקית). Touring Club Italiano. p. 286. OCLC 14164964. דוד שושן, אנשי רומא נשבעים במסורת ארוכת השנים של הפסטות שלהם. העובדות מוכיחות אחרת, באתר הארץ, ‏15 יולי 2024 , Gosetti della Salda, Anna (1967). Le Ricette Regionali Italiane (in Italian). Milan: Solares. p. 696. ISBN 978-88-900219-0-9. Buccini, Antony F. (2007). Hosking, Richard (ed.). On Spaghetti alla Carbonara and related Dishes of Central and Southern Italy. Eggs in Cookery: Proceedings of the Oxford Symposium of Food and Cookery 2006. Oxford Symposium. pp. 36–47. ISBN 978-1-903018-54-5.
מטרופוליס (קניון)

מטרופוליס (ברוסית: Метрополис) הוא מרכז קניות גדול הנמצא בצפון מוסקבה. מרכז הקניות הוא חלק ממתחם רב-תכליתי "מטרופוליס", הכולל גם שלושה בנייני משרדים. השטח הכולל של מטרופוליס הוא 311,000 מ"ר. מרכז הקניות מטרופוליס משתרע על שטח של 209,000 מ"ר, מתוכם 82,000 מ"ר שטחים מקורים למסחר קמעונאי. בקניון יש 2,820 מקומות חניה. בקניון מטרופוליס עובר מסלול הולכי רגל בין תחנת המטרו וויקובסקאיה (אנ') של קו זמוסקבורצקאיה, ותחנת בלטייסקאיה (אנ') של הטבעת המרכזית של מוסקבה. מדיה וקבצים בנושא מטרופוליס בוויקישיתוף אתר האינטרנט הרשמי של מטרופוליס מטרופוליס, ברשת החברתית פייסבוק מטרופוליס, ברשת החברתית אינסטגרם מטרופוליס, ברשת החברתית VK https://www.hines.com/properties/metropolis-mall-moscow
קיה סונט

קיה סונט (באנגלית: Kia Sonet) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי קיה משנת 2020. היא הוצגה באוגוסט 2020. הסונט מיועדת לשוק ההודי בלבד ומיוצרת בהודו. בפברואר 2020 הציגה קיה את דגם הקונספט המקדים. היא משווקת עם שלושה מנועי בנזין ושתי מנועי דיזל. מנועי הבנזין בנפח 1.0 ליטר טורבו ו-1.2 ליטר ו-1.5 ליטר המספקים 120 כ"ס (מנוע 1.0 ליטר טורבו), 83 כ"ס (מנוע 1.2 ליטר), 115 כ"ס (מנוע 1.5 ליטר). המנועים משווקים עם תיבת הילוכים ידנית בעלת חמישה הילוכים או תיבת הילוכים רציפה בעלת שישה או שבעה הילוכים. מנועי הדיזל בנפחי 1.5 ליטר טורבו המספקים 100 כ"ס (מנוע 1.5 ליטר), 115 כ"ס (מנוע 1.5 ליטר). מנועי הדיזל משווקים עם תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים. להלן נתוני המכירות בהודו. מבט צצדי מבט קדמי מבט אחורי מבט לפנים המכונית מדיה וקבצים בנושא קיה סונט בוויקישיתוף אתר האינטרנט הרשמי של קיה סונט (באנגלית הודית) קיה סונט נחשף - קרוסאובר עירוני חדש לקיה, באתר קארטיוב, ‏07 באוגוסט 2020 5 things known about Kia Sonet SUV ahead of debut, באתר timesofindia.indiatimes, ‏31 ביולי 2020 קיה סונט: קיה חושפת קרוסאובר עירוני חדש למותג, באתר קארטיוב, ‏05 בפברואר 2020 OEMwise & Modelwise Car Sales Figures for Calendar Year 2020, באתר autopunditz
מאיר בן גור

מאיר בן גור (ליפשיץ) (1916 - 2 בינואר 2008) היה עיתונאי, המזכיר הכללי של אגודת העיתונאים בתל אביב וממקימי בית סוקולוב. בן גור נולד בפוניבז' שבליטא למאיר ופרידה ליפשיץ ועלה עם משפחתו לארץ בשנת 1924. המשפחה הצטרפה לקיבוץ א"י א' של השומר הצעיר שישב בראשון לציון. בשנת 1932 חזר לפוניבז', התחתן בנישואים פיקטיביים עם חברה בקן השומר הצעיר והעלה אותה לארץ. לאחר חזרתו לארץ נשלח על ידי משפחתו לנהלל. לפני קום המדינה נמנה עם מייסדי קיבוץ גבולות, ובאותה עת גם החל לעבוד כעורך לילה בעל המשמר. ב-1954 היה בין מקימי העיתון למרחב, שהיה עיתונה של אחדות העבודה, ובהמשך היה גם עורך לילה בהארץ. את עיקר מרצו הקדיש בן גור לאגודת העיתונאים בתל אביב, שבה היה רכז מקצועי מאז 1944, ובשנים 1974 עד 1982 שימש כמזכ"ל האגודה. במסגרת תפקידו זה פעל רבות לשיפור תנאי השכר של העיתונאים ולחיזוק מעמדם מול המו"לים. בתקופתו אף הוקמו תאים מקצועיים של כתבים ונוסדו בית סוקולוב (1956) ומועצת העיתונות (1963). ב-1967 קיבל בן גור אות הוקרה מהמכון לפריון העבודה והייצור על "אי היעדרות מהעבודה". נפטר בינואר 2008 ונקבר בבית העלמין ירקון. בן גור היה נשוי שלוש פעמים. מאשתו הראשונה אלה נולד תינוק שמת בגיל רך ומאשתו השנייה, רבקה, נולדו קובי, סמדר והסופרת נעמי בן גור. בראשית שנות ה-80 נישא בשלישית, הפעם לסופרת נעמי פרנקל, אף היא יוצאת קיבוץ השומר הצעיר. כשהחליטה פרנקל כי מקומה בחברון, הלך בעקבותיה, לתדהמתם של רבים מחבריו שהכירו את דעותיו הפוליטיות. בשנותיו בחברון התקרב יותר ויותר לדת. אורי דרומי, לוחם למען העיתונאים, באתר הארץ, 23 בפברואר 2008 אביבה לורי, נעמי בן גור וגן-יה בן גור אקסלרוד, באתר הארץ, 22 בפברואר 2012 דליה קרפל, סיפור חייה הסוער של הסופרת נעמי פרנקל מגיע לשיא נוסף לאחר מותה, באתר הארץ, 17 באוקטובר 2013
Breaking Free

"Breaking Free" הוא שיר מתוך הסרט המקורי של ערוץ דיסני, היי סקול מיוזיקל. הוא נכלל בפסקול הסרט. השיר בוצע על ידי דרו סילי, זאק אפרון וונסה הדג'נס. הוא יצא לאור כסינגל ב-8 ביוני 2006 תחת הוצאת וולט דיסני רקורדס. בעוד טרוי בולטון וגבריאלה מונטז מתמודדים עם דעות קדומות מצד קבוצות הכדורסל והאקדמיה, שניהם מחליטים שהם יכולים להמשיך את חלומם הסודי להופיע במחזמר. השיר מבוצע במהלך שיאו של הסרט כאשר טרוי וגבריאלה משתתפים באודישן מול כל התלמידים. בסרט, הדואט נכתב והולחן על ידי קלסי נילסן למערכה השנייה של המחזמר הבית ספרי. בשבוע השני של השיר במצעד בילבורד הוט 100, השיר עלה ממקום 86 למקום 4, ובכך שבר את שיא העלייה הגדולה ביותר במצעד עד לנקודה זו. עם צאת הסרט בישראל, הוציאה זמרת הישראלית גילת הלל גרסה בעברית לשיר בשם "ממריאים" שיצאה כסינגל לצד הגרסה המקורית ורצועת הקליפ לצורכי קידום הסרט בארץ, כמו כן הקליפ שודר בין פרסומות בערוץ ג'טיקס. ג'ושוע באסט, אוליביה רודריגו ומאט קורנט מבצעים גרסת כיסוי לשיר בסדרה היי סקול מיוזיקל: המחזמר: הסדרה. מידע על היצירה "Breaking Free" באתר מיוזיק בריינז מידע על היצירה "Breaking Free" באתר Discogs Green, Kris; Wilkes, Neil (2006-09-21). "High School Musical". דיגיטל ספיי. אורכב מ-המקור ב-2006-11-18. נבדק ב-2007-01-21. To set the record straight, the majority of what is sung in the movie is definitely sung by someone else. His name is Drew Seeley "High School Musical Cast - Breaking Free". Amazon.com. נבדק ב-2016-06-03. שוב ממריאים, בביצוע גילת הלל, סרטון באתר יוטיוב BREAKING FREE, RIAA, ‏21 ביוני 2006 Cast Of High School Musical - Breaking Free, BPI, ‏18 ביוני 2021
Breathe (שיר של ג'קס ג'ונס)

"Breathe" הוא סינגל של התקליטן והמפיק האנגלי ג'קס ג'ונס, בהשתתפות הזמרת הנורווגית אינה רולדסן. הסינגל יצא על ידי פולידור רקורדס ב-1 בדצמבר 2017. נכון ליוני 2021, השיר הושמע למעלה מ-284 מיליון פעמים בספוטיפיי. הווידאו קליפ הרשמי לשיר יצא ב-23 בינואר 2018 דרך חשבון היוטיוב הרשמי של ג'קס ג'ונס. נכון ליוני 2021, לווידאו קליפ למעלה מ-164 מיליון צפיות ביוטיוב. מידע על הסינגל "Breathe" באתר מיוזיק בריינז מידע על השיר "Breathe" באתר AllMusic מידע על היצירה "Breathe" באתר Discogs מילות השיר "Breathe" באתר Genius סרטון השיר "Breathe" באתר יוטיוב מידע על הרצועה "Breathe" באתר ספוטיפיי Breathe (feat. Ina Wroldsen), נבדק ב-2021-06-24 "Jax Jones – Breathe (Official Video) ft. Ina Wroldsen". 23 בינואר 2018. ארכיון מ-2021-06-24. נבדק ב-17 בפברואר 2018. {{cite web}}: (עזרה)
שפמנון מקרוצפלוס

שפמנון מקרוצפלוס (שם מדעי: Clarias macrocephalus) הוא מין של דג גרם מהסוג שפמנון שבמשפחת השפמנוניים, החי בדרום-מזרח אסיה. שפמנון זה הוא קרובו של השפמנון המהלך (Clarias macrocephalus), אך הוא בעל גוונים כהים יותר ומנומר לאורך גופו. הוא יכול להגיע לאורך 130 סנטימטרים ולמשקל 45 קילוגרם. השפמנון בעל רעמת סנפיר גבית ובעל סנפירי חזה מעוגלים. ראשו גדול ומצידי פיו זיפי חישה ארוכים. השפמנון יכול לנשום אוויר בעת הצורך. הוא מצוי בביצות, בריכות ושדות אורז מוצפים לאורך דרום-מזרח אסיה בתאילנד, וייטנאם, סין, מלזיה והפיליפינים כשכמה אוכלוסיות נכחדו עקב דיג, פגיעה בבתי הגידול ודילול ה-DNA בידי התרבות עם דגים מוכלאים שנמלטו מחוות דגים. השפמנון ניזון לאורך הקרקעית מדגים, חסילונים וחרקי מים, אך יכול לתפוס גם טרף גדול יותר. הוא יכול לשרוד עונות יובש ללא מים באמצעות שכיבה בבוץ ותרדמה. השפמנון הוא דג מאכל במדינות בהן הוא חי וחלק מהאוכלוסיות הידלדלו עקב כך. מדיה וקבצים בנושא שפמנון מקרוצפלוס בוויקישיתוף שפמנון מקרוצפלוס, באתר ITIS (באנגלית) שפמנון מקרוצפלוס, באתר NCBI (באנגלית) שפמנון מקרוצפלוס, באתר האנציקלופדיה של החיים (באנגלית) שפמנון מקרוצפלוס, באתר FishBase (באנגלית) שפמנון מקרוצפלוס, באתר GBIF (באנגלית) שפמנון מקרוצפלוס באתר הרשימה האדומה של IUCN
פטרס גרישקביצ'יוס

פטרס פטרוביצ'יוס גרישקביצ'יוס (בליטאית: Petras Petrovičius Griškevičius; ברוסית: Пя́трас Пя́трович Гришкя́вичюс; ‏ 19 ביולי 1924 - 14 בנובמבר 1987) היה מזכ"ל המפלגה הקומוניסטית של ליטא (ולפיכך מושל ליטא דה פקטו) בין 1974 ועד מותו 1987. נולד בכפר באזור רוקישקיס. במלחמת העולם השנייה לחם במסגרת הדיוויזיה הליטאית ובשורות הפרטיזנים הסובייטיים. ב-1945 הצטרף למפלגה, עבד כצנזור והיה חבר המזכירות של מחוז וילנה של המפלגה. בין 1955 ל-1964 היה חבר מזכירות המפלגה ובין 1964 ל-1974 היה חבר הועידה המרכזית. ב-1974 ירש את אנטנס סנייצ'קוס כמנהיג המפלגה. באותה עת החל לכהן במקביל גם כחבר הסובייט העליון של ברית המועצות והחל מ-1976 כחבר הועידה המרכזית של המפלגה הקומוניסטית של ברית המועצות. גרישקביצ'יוס היה פקיד סובייטי שמרני וטכנוקרטי אופייני לתקופת ליאוניד ברז'נייב. הוא נולד לתוך הקומוניזם של ברית המועצות וחי בו כל ימיו. בתקופתו דיכא כל סממן של לשון או תרבות ליטאית לאומית וביקש לשמור על רוסיפיקציה של המדינה. בימי גורבצ'וב היה בין המתנגדים לפרסטרויקה ולגלסנוסט. מדליית הפרטיזנים הסובייטיים, 1944‏ עיטור אות הכבוד, 1950 מסדר המלחמה הפטריוטית, 1965 - הועלה בדרגה ב-1985 עיטור מהפכת אוקטובר, 1971 עיטור לנין, 1974 ו-1984 פרטיזנים סובייטיים ברוקישקיס (ברוסית) עיטור הכבוד
רוסיפיקציה

רוסיפיקציה, ובעברית מיושנת ריסוּס (ברוסית: Русификация) היא צורה של הטמעה תרבותית, בה קהילה מקבלת על עצמה את השפה והתרבות הרוסית וכמו כן גם את השימוש באלפבית הקירילי, או שסממנים אלה נכפים עליה על-ידי המשטר הרוסי. הן האימפריה הרוסית והן ברית המועצות שקמה לאחריה – ביצעו רוסיפיקציה בטריטוריות ובקהילות אותן כבשו (ראו: מדינות ברית המועצות לשעבר) ובעמים שונים שהוסבו והוטעמו כסובייטים לחיק השלטון הרוסי – בעל כורחם, בקהילות שהיוו מיעוט אתני בקרבן, או עליהן הייתה למעצמה הרוסית השפעה קרובה. הרוסיפיקציה בוצעה בדרך כלל בשתי זרועות - פוליטית ותרבותית. במישור הפוליטי נכנסו פקידי שלטון רוסים במקום ההנהגה המקומית וצורות שלטון מקומיות הוחלפו בצורת השלטון הרוסית (כפיפות לצאר בתקופת האימפריה הרוסית או הנהגה על ידי המפלגה הקומוניסטית בתקופת ברית המועצות). במישור התרבותי נאסרה הוראת שפה לאומית, ובמקומה הוכנסה הרוסית כשפה רשמית ונאכפה הסדרה וצנזורה על יצירה מקומית, על מנת שלא תגלה סממנים לאומיים שאינם רוסים. בנוסף, עודד השלטון המקומי התיישבות של רוסים אתניים בקרב קהילות ועל פני כל השטח שנשלט על ידי מוסקבה. באימפריה הרוסית נכפתה על הנוצרים גם זרם הדת הנוצרית-פראבוסלאבית. גם במשטר ולדימיר פוטין נשמעות טענות נגד רוסיפיקציה ברפובליקות אסלאמיות ובקרב מיעוטים אתניים, שנמנעת מהם לימוד שפה מקומית.. לפי הצד האוקראיני, אחת ממטרות סיפוח חצי האי קרים, והמלחמה בדונבאס ב-2014, וכן פלישת רוסיה לאוקראינה ב-2022, היא רוסיפיקציה של אוקראינה. מבחינת השלטון היה לרוסיפיקציה יתרון בחיזוק השליטה הריכוזית של האימפריה. הן באופן סמלי כשלטון החודר לכל רובדי הקיום והן באופן מעשי, כאשר קל יותר לשלוט ולפקח כאשר האוכלוסייה הומוגנית לפחות מבחינת השפה. הרעיון שמפינלנד ועד קוריאה, מעמי סיביר ועד עמי הקווקז כל האוכלוסייה מדברת בשפה אחת ואוחזת באותה מערכת שלטון, תרבות וערכים היה עקרון מוביל של השליטה במרחב כה גדול בשטחו וכה מגוון באוכלוסייתו. מבחינת שכבות האוכלוסייה שאימצו אותה, היה לרוסיפיקציה יתרון בניעות חברתית, כדרך שהקלה על כניסה ללימודים אקדמאיים, למקצועות מכניסים ולשורות ההנהגה הפוליטית ברמה הארצית. מבחינת ההנהגה המקומית והמסורתית של הקהילה ומבחינת השאיפה הלאומית לשימור השפה והתרבות - היוותה הרוסיפיקציה איום משמעותי. יצירה במסגרת השפה והתרבות הלאומית התבצעה פעמים רבות במחתרת והיוותה התרסה נגד השלטון המרכזי. על הרוסיפיקציה והיהודים: איליה לוריא (עורך), תולדות יהודי רוסיה מחלוקות פולין ועד נפילת הקיסרות הרוסית, 1772-1917, מרכז זלמן שזר תשע"ב מדיה וקבצים בנושא רוסיפיקציה בוויקישיתוף Russification in Lithuania LTV online documentary examines 'Russification' and its effects Mikhail Dolbilov, The Civic Identity of Russifying Officials in the Empire’s Northwestern Region after 1863, ברית המועצות מנהלת רוסיפיקציה של המוסלמים, דבר, 26 בפברואר 1970 למשל: נחום סוקולוב, אליזה אורז'שקובה; יחזקאל קאופמן, גולה ונכר, דביר, 1961, עמ' 102; שמעון דובנוב, דברי ימי עם עולם, כרך ט', דביר, 1964, עמ' 216 Julia Chapman, Russian minorities fear for languages amid new restrictions,‏ 17 בדצמבר 2017 כך למשל סבר יל"ג שהטיף לרוסיפיקציה של יהודי רוסיה: ר' י.ל גורדון, ללמוד את שפת המולדת
עונת 1990/1991 בליגת העל ההולנדית

עונת 1990/1991 הייתה העונה ה-35 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. ניימכן והירנפיין ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו הירנפיין וסחיידאם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 ירדו לליגת המשנה. הקבוצה במקום ה-16 התמודדה לצמד משחקים בשיטת בית-חוץ כנגד המנצחת בפלייאוף ליגת המשנה. בסיום העונה התאחדה עם DS79 ויצרה את דורדרכט 90
פגי קרטר

מרגרט אליזבת' קרטר (באנגלית: Margaret Elizabeth Carter) היא דמות משנה בדיונית המופיעה בחוברות הקומיקס קפטן אמריקה ביקום מארוול קומיקס. דמותה הופיעה לראשונה ללא שם בחוברת Tales of Suspense #75 ממרץ 1966, ונוצרה בידי הכותב סטן לי והמאייר ג'ק קירבי. במקור, הדמות הופיעה כמושא אהבתו של סטיב רוג'רס מימי מלחמת העולם השנייה, ומאוחר יותר כקרובת משפחתה של שרון קרטר, אהובתו של רוג'רס בתקופת העידן המודרני של הקומיקס. ד"ר פגי קרטר הצטרפה לשורות תנועת ההתנגדות הצרפתית בצעירותה ועד מהרה הפכה ללוחמת מיומנת המשרתת לצידו של קפטן אמריקה במשימותיו הרבות. השניים מתאהבים, אך עקב פיצוץ של פגז מרגמה, היא סובלת מאמנזיה ונשלחת לחיות עם הוריה בווירג'יניה. במהלך קשת סיפור "החטא הקדמון" מתברר שבשנות ה-50 היא עבדה במשותף עם הווארד סטארק - אביו של טוני סטארק - כדי למנוע את נפילתה של ספינה חייזרית לידי ארגון הידרה המרושע. בשנות ה-60 היא הצטרפה לשורות סוכנות הביון S.H.I.E.L.D. למשך זמן ממושך. במהלך הזמן בו קפטן אמריקה צץ מחדש לאחר שהוקפא בקרח, פגי קרטר עברה טיפולים בידי דוקטור פאוסטוס. כשהיא ניצלה בידי קפטן אמריקה, היא שמרה איתו על קשרי הידידות. מאוחר יותר, היא הצטרפה לצוות הגיבוי של האוונג'רס במגדל האוונג'רס. במהלך שנות הפרישה שלה, היא התגוררה בבית אבות והחלה לסבול מדמנציה עד למצב שבו לא זיהתה את אחייניתה שרון. לאחר מותה, סוכנות S.H.I.E.L.D הקימה פסל הנצחה בדמותה מחוץ לאקדמיית S.H.I.E.L.D בניוארק, וסטיב רוג'רס, ניק פיורי ודאם דאם דוגן נכחו בלווייתה. לאחר אירועי "אימפריה סודית" בחוברות הכרך התשיעי של סדרת קפטן אמריקה, פגי קרטר הוחזרה לחיים בדרכים מסתוריות והצטרפה לאחייניתה שרון בהקמת "בנות החירות" תחת הזהות "דריאד". מלבדה של שרון, היחידים שידעו זאת היו פלקון וחייל החורף. את דמותה של פגי קרטר בסרטי היקום הקולנועי של מארוול "קפטן אמריקה" ו"קפטן אמריקה: חייל החורף" מגלמת השחקנית היילי אטוול, ששבה לגלם את הדמות בסדרת הטלוויזיה "הסוכנת קרטר" וכן בהופעת קמע בסרטים "אנטמן", "הנוקמים: עידן אולטרון" ו"הנוקמים: סוף המשחק". אטוול שבה לדבב גרסה חלופית של הדמות - שידועה בתור קפטן קרטר - בסדרת האנימציה "מה אם...?" של שירות הסטרימינג דיסני+ - דמות חלופית אותה גילמה גם ב"דוקטור סטריינג' בממדי הטירוף". דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
מריה פדרזה

מריה פדרזה (באנגלית: María Pedraza; נולדה ב-26 בינואר 1996) היא שחקנית, בלרינה ודוגמנית ספרדייה, שזכתה להכרה עולמית בזכות תפקידיה בסדרות של נטפליקס: "בית הנייר", "אליטה" ו"טוי בוי". בנוסף לכך, השתתפה בסרט "פוליאמוריה למתחילים" (אנ') (2021), וגילמה את אמנדה. מריה פדרזה נולדה ב-26 בינואר 1996 במדריד, ספרד. היא התגלתה דרך חשבון האינסטגרם שלה על ידי במאי הקולנוע אסטבן קרספו שהזמין אותה להשתתף באודישן לתפקיד הראשי של סרט הביכורים שלו "אהבה" (אנ') בשנת 2017, במסגרתו קיבלה את התפקיד של לורה, והצטרפה לצוות השחקנים שהורכב גם מפול מונן, נטליה טנה, גוסטבו סלמרון ונצ'ו פרנסנה. הפרויקט השני שלה כשחקנית היה כאשר גילמה את אליסון פרקר, בתו של השגריר הבריטי בספרד, בסדרה הפופולרית "בית הנייר". כאשר נטפליקס רכשה את הסדרה, זכתה פדרזה להכרה והצלחה בינלאומית. בתחילת 2018 הוכרז על השתתפותה בסדרה הספרדית המקורית השנייה של נטפליקס "אליטה", עם מיגל הראן וחיימה לורנטה. מאז פריצתה בעולם הקולנוע, השתפפה פדרזה במספר סרטים וסדרות טלוויזיות, כמו גם הדגשת יכולותיה כבלרינה. מדיה וקבצים בנושא מריה פדרזה בוויקישיתוף מריה פדרזה, ברשת החברתית אקס (טוויטר) מריה פדרזה, ברשת החברתית אינסטגרם מריה פדרזה, במסד הנתונים הקולנועיים IMDb (באנגלית) מריה פדרזה, באתר Rotten Tomatoes (באנגלית) מריה פדרזה, באתר Metacritic (באנגלית) María Pedraza, IMDb Poliamor para principiantes, 2021-05-21, נבדק ב-2021-06-24 María Pedraza: de Instagram a debutar como actriz, ELMUNDO, ‏2017-05-05 (בספרדית) 'Amar' a María Pedraza, la estrella de cine que nació en Instagram - CINEMANÍA, web.archive.org, ‏2017-05-06 Esteban Crespo: "'Amar' es una película sobre el paso a la madurez", web.archive.org, ‏2019-08-30 Money Heist (TV Series 2017–2021), IMDb (באנגלית אמריקאית) Netflix presenta el reparto de Élite, su nueva serie española, web.archive.org, ‏2018-04-02
אפימול סיטי

אפימול סיטי (ברוסית: Афимолл Сити) הוא מרכז קניות, שנמצא ב"מוסקבה סיטי", מרכז העסקים הבינלאומי של מוסקבה. מתחם הקניות והבידור "אפימול סיטי" ממוקם בחלק המרכזי של ליבת מוסקבה סיטי. הקניון מחולק לארבעה אזורים המשקפים רעיונית את עונות השנה. נפח המתחם נוצר על ידי נפחי 4-מודולים חזיתיים בני 5 קומות. הקניון כולל אזור קניות ותערוכות, בילויים, פארק, משטח החלקה, תערוכות, בתי קייטרינג, מתחמי קניות ובילוי, גלריות, מסעדות. חלל הבילוי העיקרי מכוסה בכיפת זכוכית. מדיה וקבצים בנושא אפימול סיטי בוויקישיתוף אתר האינטרנט הרשמי של אפימול סיטי אפימול סיטי, ברשת החברתית פייסבוק אפימול סיטי, ברשת החברתית אינסטגרם אפימול סיטי, ברשת החברתית VK אפימול סיטי, סרטונים בערוץ היוטיוב https://afi-development.com/projects/shopping-centres/afi-mall https://www.malls.ru/rus/malls/20377.shtml
איצן אסקמייה

איצן אסקמייה גררו (בספרדית: Itzan Escamilla Guerrero; נולד ב-31 באוקטובר 1997) הוא שחקן ספרדי, אשר זכה להצלחה עולמית בזכות השתתפותו בסדרה "אליטה". איצן אסקמייה נולד במדריד, ספרד ב-31 באוקטובר 1997. הוא זכה להכרה ולהצלחה עולמית בתפקידו כסמואל גרסיה דומינגז, בסדרה "אליטה" של נטפליקס. הוא גם למד משחק בבית הספר היוקרתי לאמנויות ודרמה "כריסטינה רוטה", במדריד. בשנת 2020, אסקמייה הקים את ארגון "קופסקמקו" המתמקד בסיום בריונות ברשתות חברתיות. איצן אסקמייה, ברשת החברתית אקס (טוויטר) איצן אסקמייה, ברשת החברתית אינסטגרם איצן אסקמייה, במסד הנתונים הקולנועיים IMDb (באנגלית) Itzan Escamilla, IMDb Por Gonzalo Cordero, Itzan Escamilla: "Es muy peligroso mezclar Instagram, Netflix…", Esquire, ‏2019-09-04 (ב־European Spanish) 'Elite' star on Samuel's shocking season 2 romance: 'It's a very powerful relationship', EW.com (באנגלית) Elite (TV Series 2018– ), IMDb (באנגלית אמריקאית) Sofía Cintas, ITZAN ESCAMILLA, las REDES SOCIALES y la ANSIEDAD, vanidad.es, ‏2020-11-18 (בספרדית)
מיגל ברנרדו

מיגל אנחל ברנרדו דואטו (בספרדית: Miguel Ángel Bernardeau Duato; נולד ב-12 בדצמבר 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה". ברנרדו נולד בוולנסיה, ספרד ב-12 בדצמבר 1996. הוא בנם של מפיק הטלוויזיה, מיגל אנחל ברנרדו מאסטרו והשחקנית, אנה דואטו. יש לו אחות צעירה, בשם מריה ברנרדו דואטו, גם היא שחקנית. לאחר לימודי התיכון, נסע לארצות הברית ללמוד משחק בסנטה מוניקה קולג' (אנ') ולאחר מכן המשיך את לימודי המשחק באקדמיה האמריקאית לאמנויות הדרמה בלוס אנג'לס, קליפורניה. בשנת 2016 קיבל את תפקידו הראשון כשחקן אורח בסדרת הדרמה "Cuéntame cómo pasó"; בה משמש אביו כמפיק ואימו משחקת שם כאחת הדמויות הראשיות. בשנת 2017 שיחק בסרט הקומדיה "חתונה על תנאי" לצדם של חאווייר קמארה וג'ורג'ינה אמורוס. בשנת 2018 זכה ברנרדו להכרה ולהצלחה עולמית בזכות תפקידו הראשי בתור גוזמן נונייר אוסונה, בסדרה "אליטה" של נטפליקס. ברנרדו המשיך לשחק בסדרה עד העונה הרביעית של הסדרה. כמו כן, השתתף בשלל סדרות טלוויזיה כדוגמת "Inhibidos" ו-"Sabuesos". בשנת 2020 התארח בסדרת הדרמה המשפטית "קארונטה" ברשת אמזון פריים וידאו. בשנת 2021 גילם את דמותו של אינאקי בסדרה "Todo lo otro"; אחת הסדרות הספרדיות הראשונות בשירות הסטרימינג של HBO Max. באותה שנה שיחק בסרט הדרמה הספרדי-גרמני "Josefina" בדמותו של סרחיו לופז. בשנת 2022 ישחק ברנרדו בסדרת הדרמה והמסתורין הגרמנית "1899"; אודות קבוצה של מהגרים אירופאים שעוזבת את לונדון על ספינת קיטור במטרה להתחיל חיים חדשים בעיר ניו יורק, אך כאשר הם נתקלים באוניית מהגרים אחרת שנסחפת על פני הים הפתוח, הם מגלים שהם נקלעו לסיוט בל ישוער. הסדרה עתידה לעלות לפלטפורמות של נטפליקס בסוף שנת 2022. בשנת 2023 ברנרדו עתיד לככב בתפקיד הראשי בסדרה המוזיקלית "La última" בדיסני+, לצדה של בת זוגו איתנה. מאז נובמבר 2018, הוא יוצא עם הזמרת-יוצרת הספרדייה, איתנה. הם עברו לגור יחד בספטמבר 2021, בבית בשווי 750,000 יורו במדריד. מדיה וקבצים בנושא מיגל ברנרדו בוויקישיתוף מיגל ברנרדו, ברשת החברתית אינסטגרם מיגל ברנרדו, במסד הנתונים הקולנועיים IMDb (באנגלית) Miguel Bernardeau, IMDb KURANDA, Kuranda (ב־European Spanish) Elite (TV Series 2018– ), IMDb (באנגלית אמריקאית) Cuéntame (TV Series 2001– ), IMDb (באנגלית אמריקאית) Inhibidos (TV Series 2017– ), IMDb (באנגלית אמריקאית) Sabuesos, 2018-07-31, נבדק ב-2021-06-24 Aitana y Miguel Bernardeau confirman su relación en Instagram, ELMUNDO, ‏2019-08-19 (בספרדית) EL PERIÓDICO, Aitana y Miguel, un amor sin "problemita", elperiodico, ‏2019-08-18 (בספרדית)
פרארי 296 GTB

פרארי 296 GTB (באנגלית: Ferrari 296 GTB) היא מכונית ספורט היברידית פלאג-אין במרכב קופה, בעלת שני מקומות ישיבה, שמיוצרת על ידי פרארי משנת 2022. היא נחשפה ב-24 ביוני 2021, וב-28 ביוני 2021 החלו ההזמנות לישראל, שיווקה בישראל החל ב-11 במאי 2022, עם מחיר של 2.9 מיליון שקל, אחד שנמסר ללקוח ועוד 7 הזמנות. היא המכונית היחידה של פרארי המשתמשת במנוע V6 צילינדרים לאחר רכבי הדינו של שנות השישים והשבעים. היא מתחרה במקלארן ארטורה היברידית. העיצוב החיצוני הוא נקי ועדין, משלב ספורט ויוקרה, העיצוב החיצוני גם מעוצב בהשראת פרארי רומא ופרארי SF90 סטרדלה ופרארי F8 טריבוטו. עיצוב הפנים הוא עיצוב GT, המשלב יוקרה וספורט, פנים המכונית כולל טכנולוגיות מתקדמות, לוח מחוונים דיגיטלי גדול, הגה חדש עם כפתורים מכניים ומשטחי מגע. ה-GTB 296 כוללת מערכת הנעה היברידית פלאג-אין המשלבת בין מנוע בנזין V6 צילינדרים בנפח 3.0 ליטרים המספק כ-663 כוחות סוס עם מנוע חשמלי המספק כ-167 כוחות סוס, שני המנועים יחד מספקים 830 כוחות סוס ב-8,300 סיבובים לדקה ומומנט מרבי של 75.4 קילוגרמים ב-6,250 סיבובים לדקה. סוללת ליתיום-יון בקיבולת 7.45 קילוואט שעה המספקת טווח נסיעה חשמלי של 25 קילומטרים עד למהירות של 125 קמ"ש. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.9 שניות ומגיעה למהירות מרבית של מעל 330 קילומטרים לשעה. צריכת הדלק המשולבת עומדת על 6.4 ליטר לכל 100 ק"מ. היא גרסת הקבריולה לגרסה הבסיסית, היא נחשפה ב-19 באפריל 2022. היא כוללת את אותה מערכת הנעה. הגג המתקפל הקשיח מורכב משני חלקים קלי משקל ופתיחה חשמלית של הגג דורשת 14 שניות בלבד וניתן לעשות זאת עד למהירות נסיעה של 45 קמ"ש. מנגנון הגג מוסיף למשקל הדגם 70 ק"ג כך שהמשקל העצמי היבש של הדגם עומד על 1,540 ק"ג. מדיה וקבצים בנושא פרארי 296 GTB בוויקישיתוף אתר האינטרנט הרשמי של פרארי 296 GTB (באנגלית) אתר האינטרנט הרשמי של פרארי 296 GTS (באנגלית) Ferrari 296 GTB - V6 de 830 chevaux et... hybride rechargeable !, סרטון בערוץ "בערוץ של Motor1", באתר יוטיוב (אורך: 3:45) מפרט טכני מלא, באתר קארטיוב פרארי 296 GTB לראשונה עם V6 היברידית פלאג-אין המייצרת 818 כ"ס, באתר מוטור 1, ‏24 ביוני 2021 פרארי V6 היברידית: פרארי 296 GTB נחשפת, באתר קארטיוב, ‏24 ביוני 2021 בוריס רוזנר, פרארי 296 GTB נחשפת, באתר פורטל הרכב גיר, ‏27 ביוני 2021 New Ferrari 296 GTB hybrid V6 revealed: Plug in to 819 horsepower, באתר אוטו בלוג, ‏24 ביוני 2021 2.35 מיליון שקל: זה המחיר לפרארי 296 GTB בישראל, באתר קארטיוב, ‏28 ביוני 2021 cartube, פרארי 296 GTB נחתה בישראל, באתר cartube New Ferrari 296 GTB: 819bhp PHEV brings back V6 power, באתר אוטוקאר, ‏24 ביוני 2021 New 2021 Ferrari 296 GTB launched with 819bhp V6 hybrid powertrain, באתר אוטו אקספרס, ‏24 ביוני 2021 Ferrari 296 GTB - L'ère du V6 hybride débute, באתר מוטור 1, ‏24 ביוני 2021 Ferrari 296 GTB: Mega-Plug-in-Hybrid mit 830 PS, באתר מוטור 1, ‏24 ביוני 2021 מפרט טכני מלא, באתר קארטיוב cartube, פרארי 296 GTS היא גרסה פתוחה לדגם GTB, באתר cartube